DŰNE: PRÓFÉCIA
A GYŐZELMET A FÉNYBEN ÜNNEPLIK,
DE A SÖTÉTSÉGBEN VÍVJÁK KI.
Miben rejlik több igazság? A történelemben vagy a próféciában?
Amikor az emberek fellázadtak a gondolkodó gépek ellen...
a történelem szerint egy Atreides vezette őket győzelemre.
A dédnagyapám megfutamodott a harc elől.
A háború után a gondolkodó gépeknek még az elvét is betiltották,
a történelem pedig gyávának bélyegezte a családomat.
Így hát egy kietlen világba száműztek minket.
A vérem arra kárhoztatott, hogy attól fogva szégyenben éljen.
Csakhogy az Atreidesek által költött történelmet hazugságokból szőtték.
Amit én, Valya Harkonnen, igenis át fogok írni.
Levedlettem a múltamat, és új családot választottam.
Egy rendet, amelynek női tagjai nem riadnak vissza a hatalmuktól.
Itt ismertem meg igaz anyámat, az első Főtisztelendő Anyát,
Raquella Berto-Anirult.
A háborús hőst,
aki Igazmondónak képezte ki a Nővéreket.
A Nagy Házak szolgálatában választják szét az igaz szavakat a hamisaktól.
Befolyásuk mindenhová elér, behálózzák az Impériumot.
Raquella így szabja meg a jövő folyamát.
De a hatalmasokat mindig az erőszak és a kapzsiság hajtja.
Nemcsak terelgetésre szorultak,
hanem teljes átalakításra.
Raquella titkos vállalkozásra szánta el magát.
Az volt a célja, hogy jobb vezetőket tenyésszen.
Kiterjedt genetikai adattárat épített fel,
hogy meghatározza a helyes egyesüléseket,
és hogy a jövő vezetőit mi irányíthassuk.
Soraink vakbuzgói eretnekségként tekintettek erre.
De a Főtisztelendő Anya tudta, én osztozom a vízióján.
S hogy ettől semmi sem tántoríthat el.
WALLACH IX A RENDNEK OTTHONT ADÓ BOLYGÓ
Ez az oka, hogy utolsó perceiben
értem küldetett.
Valya!
Én vagyok az. Dorotea.
Valya Harkonnen.
Várj itt, Tula!
Az imádság nem segít rajta.
Ő meg mit keres itt?
Itt vagyok, Főtisztelendő Anya.
Vörös por.
Küldd ki őket innen!
Vörös...
Közeleg...
Tiran-arafel.
Valya!
Növeld a létszámunkat!
Őrizd meg az erőnket!
Semmitől sem szabad visszariadnod.
A Rendnek meg kell erősödnie,
különben elbukik.
Te leszel az,
aki láthatja a perzselő igazságot. Aki tudni fogja.
Figyelmeztetett minket.
Tiran-arafel.
Elszámoltatás.
Egy zsarnok keze általi szent ítélet.
Az alapján, amit Raquella szemében láttam, ránk fog lesújtani.
Fel kell készülnünk.
Hogyan?
Egy közülünk valót ültetünk a trónra.
Egy Nővért?
Az Impérium történetének első Császárnőjét.
Akit hozzánk köt a hűség.
Dorotea nem hagyná jóvá.
Kénytelen lesz, Kasha.
Csak így biztosíthatjuk a fennmaradásunkat.
Raquella Anya mindig azt mondta, a célunknak közösnek kell lennie.
Hogy a megosztottság mindnyájunkat meggyengítene.
Előre látta azt a felfoghatatlan sötétséget,
amely elpusztíthat minket.
Meg kellett győznöm a Nővéreimet az igazságról.
Tovább kell vinnünk a hagyatékát.
Tovább kell feszegetnünk az emberi létezés összes határát.
Élnünk kell a hatalmunkkal Igazmondókként,
amíg nem vagyunk jelen a Nagy Házak mindegyikénél.
Raquella Anya azt kérte, ne riadjunk vissza semmitől.
Az alázat minden erényünk legalapvetőbbike.
Az emberi elme szentséges.
A lelket eltorzítani tilos!
A fejlődés útja sosem mentes a viszontagságoktól.
Egyeseket megfutamítanak.
Én átgázolok rajtuk.
Raquella Anya ezért választott engem vezetőnek.
Látom, haladéktalanul átvennéd a helyét.
Dorotea Anya! Mire készülsz?
Már rég meg kellett volna tennünk.
Mi a terved a tenyésztési mutatóval?
Vissza fogom terelni a Rendet az eredeti értékeihez.
Nem teheted!
Mi vagyunk a helyes ösvényt mutató kéz!
Gondozzuk az Impériumot, nem pedig uraljuk!
Azt az ösvényt előbb létre kell hoznunk.
Más nem képes rá.
Mióta megjelentél a húgoddal, Tulával,
túl sokat képzelsz magadról!
Veszni hagynál minket az alapelveid védelmében?
Raquella nem abban hitt, amiben te, sőt, mások sem,
a híveidtől eltekintve!
Hallottad őt! Megesküdtél, hogy megteszed, amit kell!
Mert nem akartam ellenkezni vele a halála óráján!
Ez túlmutat az eskümön.
Ezzel egyenesen istent játszunk.
Amiért jogosan bírálnának.
Tisztelem a nagyanyámat,
de ezt a mesterművét meg kell semmisítenünk.
Könyörögve kérlek, ne tedd!
Dorotea!
Állj!
Fordulj felém!
Hogyan...
Dolgozom rajta egy ideje.
Meg akartam osztani veled.
Meg is teszem.
Ha fejet hajtasz.
Sosem fogok fejet hajtani neked,
Valya Harkonnen.
Akkor vedd elő a pengéd!
Most pedig mártsd a torkodba!
Már akkor tudtam, hogy a Valya Harkonnen név
örök időkre a történelem sötét oldalán fog szerepelni.
De az én igazságom a próféciában rejlik.
Most mit tegyünk?
A Rend mindenek felett.
30 ÉVVEL KÉSŐBB
116 ÉVVEL A GÉPIRTÓ HADJÁRAT UTÁN
10 148 ÉVVEL PAUL ATREIDES SZÜLETÉSE ELŐTT
A Varick-ház és a Khumali-ház
kérvényezett egy-egy Igazmondót.
A Harkonnen-ház pedig beadott egy negyedik igénylést.
Valya Főtisztelendő Anya?
A Varick-házét jóváhagyom.
A Khumali-ház még várjon.
A Harkonnen-háznak nemet mondhatsz
negyedszerre is.
Hagyj magamra, Avila Nővér!
Császári testőrök!
A hercegnő miatt jöttek.
Főnyeremény lehet a férje,
ha máris megszökik tőle.
Ő a hercegnő féltestvére.
Nem jogosult trónra lépni.
Egy semmire sem hivatott férfitól jóra ne számíts!
Ahogy mondod.
Semmi sincs úgy kedvemre, mint egy gazdag férfi, akinek semmi dolga.
Hátha sűrűn látogatja majd a hercegnőt.
Akinek Igazmondója és sógornője is leszek.
A hercegnő itt önmaga Igazmondójává válhat.
A Nagy Házak számos leányát mi képezzük, Lord Constantine.
A hercegnőt itt nem fenyegetheti veszély.
Csakhogy egyik leány sem az Arany Oroszlán-trón örököse.
Amennyiben tíz évet fog itt eltölteni,
óvintézkedéseket kell tennünk.
Továbbá a hercegnőnek biztosítson külön szálláshelyet!
Ugyanolyan bánásmód vár rá,
mint a többi növendékünkre.
A szállásuk pedig igen kényelmes.
Erre nem mondhatok igent.
Ezt sajnálattal hallom.
Egy próbát megért!
Kezdhetjük?
Az emberiség legnagyobb fegyvere a hazugság.
Amennyiben a prefrontális kéregben jelentős mértékű fehér anyag található,
az mit árul el az emberről?
- Hogy bűnöző. - Szociopata.
Hogy túlélő.
Igen, Jen Nővér.
Az emberi túlélést a hazugságok biztosítják.
Hazudunk az ellenségeinknek.
Hazudunk a barátainknak.
Hazudunk önmagunknak.
A hazugság az egyik legkifinomultabb tevékenység, amire az agyunk képes.
Ugyanis a többségünk
nem szívesen hazudik.
A testünk pedig tiltakozik ellene.
Milyen módszerrel?
Kitágul a pupilla.
Gyorsul a légzés.
Beindul a verejtékezés.
Így igaz. És azon dolgozunk,
hogy ezeket mind észleljük Igazmondóként.
Az elméletet láthatóan ismeritek.
De a gyakorlatban is tudnotok kell használni.
Holnap próbára tesszük a tudásotokat.
Azt javaslom, hogy ma pihenjetek.
Az órának vége.
Jó hírem van, húgom.
Hát jól alakult?
Egy hét múlva már a miénk lesz.
SALUSA SECUNDUS A CSÁSZÁRI HÁZNAK OTTHONT ADÓ BOLYGÓ
Most majdnem megfogtál.
Korántsem.
A testre figyelj, ne a pengére!
A tekintet megtéveszthet. Innen viszont...
előbb tudhatod, merre tart a másik,
mint ő maga.
Ne érj a hercegnőhöz!
Te ganajos lábú!
Constantine! Hát visszaértél!
Hogy lássalak a férjeddel, akinek még ott a fenekén a tojáshéj.
Keiran!
A te tanításod és a Rend után
már el sem fogunk bírni Nezzyvel.
Tisztességes vívó lett.
Ügyes lesz majd a Wallach IX-en.
Milyen volt a Rend?
Ha kedvedre való a pusztaság és a minimalizmus,
tetszeni fog.
- Hercegnő! - Tartsak bemutatót?
Nászajándék gyanánt
a Richese-ház egy flotta újonnan épített,
íjvető-osztályú hadihajót ajándékoz a Corrino-háznak.
Corrino Császár áttekintette a Richese-ház ajánlatát,
és elfogadhatónak ítélte a feltételeket.
E flottának nem lesz párja a világon.
Nem állhatják útját a porviharok.
Esélyük sem lesz ellene a fremeneknek.
Az arrakisi gondjaid a múlt homályába vesznek,
és csak úgy árad majd a fűszer.
Ugyanakkor, hogy ha a palotában lenne egy saját szárnyunk,
egyszerűbb lenne az átmenet.
Erről nem volt szó.
Bocsásd meg a nyerseségemet,
de az arrakisi gondjaid nem oldódnak meg maguktól.
Szükséged van a hajóimra, hogy biztosítsák a zavartalan aratást.
Értek a hajóépítéshez...
A hercegemnek az Arrakisra fáj a foga. A maga oldalára állítaná a Nagy Házakat.
...méghozzá pokoli jól.
A Richese-hajóknak nincsen párjuk.
Jelenleg az esküvő az elsődleges. A hercegeddel majd később számolunk.
Nem a múlt hónapban vesztettél el egy újabb fűszerest és egy ezredet?
Hagynád hát, hogy ez a csekélység ellehetetlenítse a megállapodásunkat?
Bolondot akar csinálni belőlem.
Ám legyen! Megegyeztünk.
Kiváló.
Az eljegyzésen találkozunk.
Ha Igazmondókként szolgálnátok a Nagy Házakat,
hogy utat szabjatok a hatalomnak,
előbb önmagatokból kell hatalmat nyernetek.
Uralnotok kell a testeteket és a szellemeteket.
Csakis így észlelhetitek az igazságot.
Az Impérium börtönének elítéltjei állnak előttetek.
Tolvajok, svindlerek, szélhámosok.
Bizonyítsátok a számunkra, hogy legalább
kezdetlegesen uraljátok az igazmondást!
Az alanyokat semmi sem fogja védeni, hogy megkönnyítsük a dolgotokat.
Kezdhetitek.
No, milyen szemrevaló vagy!
A szavai igazak. De szándékában áll megtéveszteni.
Hazudik.
Ez a férfi hazudik.
Most őszintén: nem akadtak ennél jobbak?
Ha szerinted a megtévesztés oly könnyű feladat,
halljuk: te miért vagy itt?
Meséljek?
Még kicsi voltam,
amikor a szüleim eladtak
egy férfinak, aki gyerekekkel kufárkodott.
Nem eresztem bő lére.
De egész addig tűrtem,
amíg elöl nem hagyta a késeit.
Álmában vágtam át a torkát.
Majd hazamentem...
és ugyanezt tettem a szüleimmel is.
Hogy milyen arcot vágtok!
Ez az én hagyományom.
Ezt viseltem, amikor megismertem apádat.
Ő is idegen volt még nekem.
A fátyol az anyámé volt.
Zenszuni vándorok készítették.
Igazán szerény.
Az erő szimbóluma.
A sajátodat kár ennyire rejtegetned.
Miért hagyod, hogy a boszorkányok elcsábítsanak az iskolájukba?
Hasznát veszem majd a tudásuknak az uralkodásom során.
Én más megállapodást akartam.
Miért?
Pruwet Richese sokak szerint bájos!
Még csak kilencéves!
A nagykorúságáig minden évemmel úgy rendelkezem, ahogy akarok.
Bárcsak még fiatalabb lenne!
Ha rám hallgatnál,
ahhoz mennél hozzá, akihez akarsz.
Látom ám, miként méregeted a harcmestered.
Megszerzem, amit akarok.
Nem csak te tudod, hogyan kell tárgyalni.
Viperák vesznek körbe, Kasha.
És a Richese-hercegnél nincs aljasabb.
A herceg nem vipera.
Nem több puszta embernél.
Felség!
Kasha Tisztelendő Anya!
Harcmester!
Igen, Keiran?
Itt egy katona az Arrakisról.
És tán nem bírsz vele?
Desmond Hart az, uram.
Életben van.
Desmond Hart!
Felség!
Megtisztelsz.
Tizenkétszer jártál az Arrakison, ahol másnak egy alkalom is sok.
Többször is kitüntettek.
Úgy tudtuk, hogy az ezrededet megsemmisítette egy fremen támadás.
A fűszerest, a légivagonokat, mindent.
Éppen ezért vagyok itt.
Mert csakis én mondhatom el az igazat.
Az arrakisi támadóink
nem fremenek voltak.
Hanem szövetséges világaid felkelői.
A felszerelés nem arrakisi volt,
és úgy harcoltak, ahogy mi.
Amint a fűszeres leadta a betakarított fűszert,
a hajójuk begyűjtötte.
Megraboltak.
Kasha?
A története igaz, felség.
Legalábbis ő maga annak véli.
Erről miért nem tájékoztattak?
Elszigetelt eset lehetett.
Sok időt töltöttél az Arrakison.
Biztos jólesne a környezetváltozás.
Ami azt illeti, felség, abban bíztam,
hogy a palotában kaphatok megbízást.
Biztosan találunk valamit, ami méltó a képességeidhez.
Addig is viszont
nem mindennapi mulatság vár ránk.
Csatlakozz!
Nez!
Te tetted ezt!
Búcsúzni jöttem.
Kasha! Mi a baj?
Emlékszel, amikor a Nővéreimmel rád találtunk?
Nem is sejthettük, mire fogunk bukkanni.
Egy évekig fogva tartott gyermekre.
De amint megpillantottalak,
tudtam, hogy egy nap
te fogod vezetni Impériumot egy jobb jövő felé.
Halaszthatatlan elintéznivalóm akadt, de sietek vissza.
Kasha nem lesz itt a mai ünnepségen,
de az esküvőre visszaér.
Hála a csillagoknak!
Ugyan mihez is kezdenénk nélküle?
Tudom, neheztelsz rám az esküvő miatt.
De mit tehettem volna?
Általunk egyesült az Impérium, de nem szilárdítottuk...
Ne szajkózd az ő szavait!
Én szerveztem le a frigyünket.
De a fiút azért akarták,
hogy több évük legyen Nezt maguk közé olvasztani.
Ne küzdj ellene, Natalya!
Szükségem van a fiúval járó flottára az Arrakison.
Volt idő, amikor komolyan vetted a nézeteimet.
Ami a hasznára vált az Impériumnak.
Nos, te meg én...
máshogy emlékszünk dolgokra.
Készülődnöm kell.
Itt az idő.
Emeline ügyes volt.
És talán érdemes lenne nem nemesi sarjjal párba állítani a hercegnőt.
Következő.
Ebben az iskolában nem mindenki nemesi leszármazott.
Nem Emeline háttere aggaszt,
hanem hogy bűzlik az áhítattól.
Minden világban jelen vagyunk, vallástól függetlenül.
Nem tágítani akarjuk a hercegnő látókörét,
hanem a miénkhez hajlítani.
Úgy érted, a Rendéhez.
A tanoncok közötti kötelék erős.
És egy életen át tart.
Emeline rossz hatással lenne rá.
Jenben van spiritusz, nem igaz?
Még sokra viheti, ha sikerül betörni.
Módfelett emlékeztet valakire.
Engem mikor törtek be?
Soha.
Ha anyánkat kérdeznéd.
Hát, szerintem a hercegnő kedvelné, de...
Jen túlságosan is önfejű.
Olyasvalaki mellé kell osztanunk, aki kordában tartaná.
Kasha befolyása nem tart felette örökké.
Theodosia?
Őt hozzánk köti a hűsége.
Magunkhoz vettük, amikor nem volt hová mennie.
Kiválóan tanul,
és kifejezetten hasznos lány.
Meglátjuk.
Ne áltass! Azért vagy vele szigorú, mert ő a kedvenced.
A te kedvenced pedig egy eltévedt bárányka.
Lila valódi empata.
A vérvonala alapján
pedig született Igazmondó lehet.
Fejlesztenünk kell.
A gyengeség nem fejlesztésre méltó.
Lila még ifjú.
És fél, és rajong érted.
Idővel kemény páncélt növeszt magára, amit te oly sokra tartasz.
Mint én.
Ne becsüld alá magad, Tula!
Csak az számít, hogy mi rejlik a kemény páncél alatt.
Akármi zaklatott is így fel...
Nem zaklatott vagyok.
Nem egyszerű rémálmot láttam.
Az a metsző félelem azóta sem múlt.
Ti nem ismeritek Nezt.
Erős lány.
Nem lesz könnyű vele.
Helyes. Éppen ezért választottuk.
Elfelejted, hogy én dajkálom már gyerekkorától fogva.
Én óvom a Császárné befolyásától.
Én enyhítem a Császár rettegését, miközben gyengítjük az Arrakison.
Nem most kellene elveszítened a hited az évtizedek óta
mozgásban lévő tervünkben!
És ha éppen a te terved fogja elhozni
számunkra azt, amit próbáltunk megelőzni?
Ha magunk idézzük elő Raquella elszámoltatását?
Elfelejted,
hogy én vagyok, akit Raquella magához hívatott a halálos ágyán.
Rám vár a perzselő igazság.
Szerintem tudom, mit akart.
Töltsd itt az éjszakát!
Emlékeztesd magad a célodra!
Holnap pedig térj vissza a Salusa Secundusra!
Ennél most semmi sem előbbre való.
Hisz megegyeztünk, hogy egy Nővér ül majd a trónon.
És ezt ezzel a házassággal érhetjük el.
Sor kerül az esküvőre.
A Richese-ház!
Felség!
Ezennel bemutatom a fiamat,
vérvonalad jövőjét!
Lord Pruwet Richese!
Termékenyítse meg a császári gyümölcsöt a Richesék magva!
Ha Kasha szerint valami nincs rendjén,
az a legkevesebb, hogy utánajárunk.
De gondolkodás nélkül elküldted.
Gondolkodtam.
Végighallgattam.
Csak aztán küldtem el.
Vakon engedelmeskedjünk neked?
Igen.
Hát van, ami nem változik.
Mindent megtettem, amit Raquella kívánt.
Megóvtam a művünket, növeltem a létszámunkat.
Ujjaink körbefonják a hatalom jogarát,
de megragadni még mindig nem tudtuk.
Az egyetlen általam ismert módon
igyekszem megóvni magunkat és az Impériumot.
Nem kételkedem az elhivatottságodban, Valya.
Ynez túlságosan a szívéhez nőtt.
Nem vall rá, hogy ilyenkor hagyja hátra az állomását.
Éppen erről beszélek!
Miért ne ellenőrizhetnénk?
Hogy biztos Ynez hercegnőbe kell-e fektetnünk minden reményünket?
A családom Neznek szólít.
Téged hogy hívnak?
Pruwetnek.
De hogyan szoktak...
Szükségtelen beszélgetnünk.
Apám szerint ez csupán formalitás.
Bálnabőr.
Az univerzum legkiválóbbja.
Van benne profit.
Ez egyszerű, mint az egyszer egy.
Nem kételkedem, Harkonnen báró. Megfontolom.
Nem fogja megbánni.
És a bálnabőr nem megy ki a divatból.
Feldobná az egyenruháját.
És hadd jegyezzem meg, mennyire kihasználatlan a bálnasperma!
A gyógyászati előnyei...
Megbocsátana egy percre, kérem?
Mi van nálad?
Semmi.
Meg akarsz téveszteni.
Nem vagy Igazmondó.
Még nem. De tudom, mikor hazudnak nekem.
Hadd lássam!
Ez a technológia be van tiltva!
Ynez hercegnő, félre!
Ne mondjátok, hogy féltek egy kis játéktól!
Hogy „félünk”?
Nem is léteznél, ha nem győzzük le a gondolkodó gépeket!
Javicco!
Kérlek, ne vicceljünk!
Ez még nem ok, hogy felhagyjunk az ünnepléssel.
Azt mondom, hogy egyelőre
tekintsünk el ettől a kihágástól!
Köszönöm, Nez!
Ha végül egybekelünk,
még egy ilyen húzás, és én magam szúrlak agyon, te kis szaros!
Most pedig szabadulj meg tőle!
Tartjuk a tervet.
Ellenőriztem a mutatót.
Ynezzel jól döntöttünk, és ezzel a násszal
megszilárdíthatjuk a Corrino-vérvonalat.
Ellenben azon tűnődtem,
hogy Kashának nem lenne-e jobb majd visszatérni ide, a Wallach IX-re.
Még ha ezúttal téved is, a Császár bizalmasa.
Kell a befolyása.
Nem emelheted le a bábukat a tábláról,
csak mert ellenkeznek veled.
Ha szeretnéd megvédeni őt, Tula, akkor térítsd észhez!
Mi végigszenvedtük a képzést,
a hercegnő bezzeg egyből tanonc lehet.
Ez hol igazságos?
Hisz hercegnő. Mit neki igazságosság?
Elhagytuk Alsóvárost.
Nem Alsóvárosba tartunk.
Hanem a Körzetbe.
Bulizzunk egy utolsót! Te meg én.
Ez esetben...
Felség!
Minden rendben?
Igen. Igen, semmi gond.
A félelem bénító lehet.
Különösen az Arrakison,
ahol minden szüntelenül meg akarja ölni az embert.
A Salusa Secundus sem különb.
Nem, köszönöm.
Mit gondolsz? Egy flotta elég,
hogy véget vessen arrakisi nyűgjeimnek?
Igen.
De az Impériumban növekvő feszültség ellen mit sem ér majd.
Az elszigetelt eset volt.
Felség, a fűszerlopás mindössze egy tünet.
A nyűgjeid igencsak túlmutatnak az Arrakison.
Sokan kérdezik, nem szabadultunk-e meg túl gyorsan a gépektől.
És hogy miért csak a Nagy Házak profitálnak a fűszerből.
Ezt még senki sem említette?
A boszorkányok nem tudnak mindenről?
Kasha sosem vezetett félre.
Csakhogy... nincs ínyemre ez a nász.
Miért nem mondod le?
Hogy elveszítsem az Arrakist?
Apámat sosem fenyegette ekkora szégyen, ahogy az ő apját sem.
Fűszer híján a Nagy Házak odavetnének a férgeknek.
Hiszed, hogy vannak erők,
amelyek túlszárnyalnak embert és gépet?
Már nem tudom, miben higgyek.
Akkor higgy ebben:
nem kéne itt lennem.
Ott kellett volna meghalnom.
Az ürességgel szemben állva rettegtem.
Tudod, miért imádkoztam?
Azért, hogy ne érezzek semmit.
Majd azon kaptam magam, hogy kitörök a homokból,
majd kiszakadt a tüdőm,
és ahogy levegőhöz jutottam...
hát újjászülettem.
Megváltoztam.
Már nem rettegtem.
Az istenek figyelnek.
Az istenek?
A vallás a feleségem menedéke.
Mondok én valamit.
Ha az istenek megszabadítanak az esküvőtől,
én magam is hívő leszek.
Kérsz belőle?
Atreides!
Minden rendben?
Hogyne.
Vagy tévednék?
Dehogy.
Két nap múlva egy másik bolygón leszek.
Mi a baj?
Rosszat álmodtál?
Mindenből viccet csinálsz.
Minek jöttél ide?
A meséd hazugság volt,
de volt benne igaz rész is.
Én itt nevelkedtem.
A Rendnél.
A Tisztelendő Anyák nem mindig tudják, kik a szüleink.
De még ha tudják, sem árulják el.
Ne aggódj, bárányka!
A múltunk így vagy úgy, de mindenképpen utolér.
Helyrejössz. Ígérem.
Itt vagyok.
Hát itt vagy.
Mit csinálsz itt egymagadban?
Nem tudtam aludni.
Rosszat álmodtam.
Nincs kedved elmesélni?
Én is félnék azok után,
ami azzal történt.
Apám szerint túlságosan is vaskalaposak vagyunk.
Te katona vagy?
És mi dolgod itt?
Itt nincs is háború.
Mások nem látják, de én igen.
Az orrunk előtt titkos háború dúl.
Amelyben az ellenségünk elérte, hogy szükségünk legyen rá.
Helyettünk akar gondolkodni.
De a gépek elleni harcnak rég vége!
Így igaz! Tudom.
Éppen ezért annyira aggasztó, hogy megint irányítani akarnak minket.
Éppen ezért is kaptam roppant hatalmat.
De miféle hatalmat?
A győzelemhez áldozatokat kell hoznunk.
A tiéd nem lesz hiábavaló.
Elég, kérlek!
Fáj!
Elég!
Elég, kérlek!
Látom, Anya.
Látom.
A feliratot fordította: Dittrich-Varga Fruzsina